**Szentendre Város Önkormányzat Képviselő-testületének**

**10/2019. (II.22.) önkormányzati rendelete**

**a közösségi együttélés alapvető szabályairól és elmulasztásának jogkövetkezményeiről szóló 2/2016. (I.26.) önkormányzati rendelet módosításáról**

Szentendre Város Önkormányzat Képviselő-testülete Magyarország Alaptörvényének 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a) pontjában és Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva, a közösségi együttélés alapvető szabályairól és elmulasztásának jogkövetkezményeiről szóló 2/2016. (I. 26.) önkormányzati rendeletét, az alábbiak szerint módosítja:

**1. §** Szentendre Város Önkormányzat Képviselő-testületének a közösségi együttélés alapvető szabályairól és elmulasztásának jogkövetkezményeiről szóló 2/2016. (I.26.) önkormányzati rendeletének (továbbiakban: R.) 2. § (4) és (10) bekezdései helyébe az alábbi rendelkezések lépnek:

„2.§ (4) A helyszíni bírság összegét az erre szolgáló készpénz átutalási megbízás átvételének, vagy a közigazgatási bírság kiszabásáról szóló határozat véglegessé válásának napjától számított 15 napon belül Szentendre Város Önkormányzat igénybevételi díj és közigazgatási bírság elszámolási számlájára kell befizetni.”

„(10) Az eljárás lefolytatására az általános közigazgatási rendtartásról szóló 2016. évi CL. törvény, valamint a közigazgatási szabályszegések szankcióinak átmeneti szabályairól, valamint a közigazgatási eljárásjog reformjával összefüggésben egyes törvények módosításáról és egyes jogszabályok hatályon kívül helyezéséről szóló 2017. évi CLXXIX. törvény rendelkezéseit kell megfelelően alkalmazni. **”**

**2. § A R. 4. §-ban az „építészeti és” szövegrész hatályát veszti.**

**3. § A R. 5. §-ban az „utca” szövegrész helyébe a „közterület” szöveg lép.**

**4. § A R. 8. § b) pontja helyébe a következő rendelkezés lép:**

**„8. § b)** nem gondoskodik az ingatlanának tisztán tartásáról, szemét-és gyommentesítéséről”

**5. § A R. 13. §-a helyébe az alábbi rendelkezés lép:**

„13. § Aki

1. 40 cm-nél nagyobb törzs-körméretű fás szárú növényt- ide értve a dió és gesztenye fajokat-, valamint 60 cm-nél nagyobb törzs-körméretű gyümölcsfát engedély nélkül kivág,
2. a közhasználatú, valamint a korlátozottan közhasználatú területen elhelyezett virágokat leszedi, a fák, bokrok ágait tördeli, megcsonkítja, a fákon hirdetést, transzparenst függeszt ki,
3. a hasznos állatokat és madarakat bármely eszközzel megzavarja (különösen madárfészket rongál, tojást kiszed, stb.),
4. járművével a zöldfelületen közlekedik, várakozik (kivéve a zöldterület-fenntartó gépeket), illetve járművet mos,
5. a zöld területeken elhelyezett kerti építményeket, berendezéseket (bútorok, pihenőpad, hulladékgyűjtő kosár) nem rendeltetésszerűen használja,
6. Szentendre Város közigazgatási határán belül, a város által fenntartott játszótereken e játszóterek játék felszereléseit rendeltetésellenesen használja,
7. a fás szárú növényeket- kivéve a lakosság által ültetett fás szárú növények 15 cm-t meg nem haladó körméretű ágának metszését, ifjítását, gallyazását- visszavágja,

az megsérti a közösségi együttélés alapvető szabályait.”

**Záró rendelkezések**

**6. §** (1) Jelen rendelet 2019. március 1-jén lép hatályba, és az azt követő napon hatályát veszti.

(2) Jelen rendelet hatálybalépésével egyidejűleg hatályát veszti a R. 2. § (5) bekezdése, a 8. § c)-n) pontja, a 9. § (1) bekezdés a) pontja és a (2) bekezdése, a 10. §-a és a 12. § a) pontja.

(4) A rendelet kihirdetéséről a jegyző gondoskodik.

Szentendre, 2019.

 **Verseghi-Nagy Miklós dr. Gerendás Gábor**

 polgármester jegyző

**Záradék:**

A rendelet 2019. február 22-én került kihirdetésre.

**dr. Gerendás Gábor**

 jegyző